Vahel kasutataksegi seda võtet et eelnõu kukutatakse läbi ning ettenähtud kordusaja möödudes esitatakse ise teisel kujul samasisuline eelnõu uuesti mis juba toorele ülekaalule toetudes ka vastu võetakse.  Seaduste algatamise õigus on antud lisaks valitsusele küll riigikogu liikmele, komisjonile  (esindades nn valdkonda) ja isegi fraktsioonile (sest see esindab ju erakonda!) ent enamuse eelnõudest koostab ikkagi valitsus. See on kirjas juba ministeeriumide valitsemisala loetelus. Seal pannakse vastavas ministeeriumis umbluutajate mõtted kirja ja siis õigusvennad valavad kõik bürokraatiavormi. Vahel on asi üsna lihtne, tuleb vaid aluseksvõetud muu liiduvabariigi seadus solgitud maakeelde ümber panna, nikerdada enamvähem kohalikele oludele vastavaks ja ongi õigus uus rahapatakas tasku panna.  Olen selles  tegevuses ka ise osalenud. Ent siiski tasuta sest palka sain töörühmas osalemise eest oma põhitöökohalt.